Հայաստանի ազգային ֆիլհարմոնիկ նվագախմբի և ՀՀ-ում Ֆրանսիայի հանրապետության դեսպանության համատեղ նախաձեռնությամբ հոկտեմբերի 22-ին՝ ժամը 19:00-ին, տեղի կունենա միջազգային մրցույթների դափնեկիր, ՀՀ վաստակավոր արտիստ, դաշնակահար Հայկ Մելիքյանի մենահամերգը: Համերգն անցնում է ՀայաստանումՖրանկոֆոնիայի 17-րդ գագաթնաժողովի մշակութային միջոցառումների շրջանակներում և նվիրվում է ֆրանսիացի մեծանուն կոմպոզիտոր Օլիվիե Մեսիանի ծննդյան 110-ամյակին: Մենահամերգը մաս է կազմում նաև Երևանյան 12-րդ միջազգային երաժշտական փառատոնի՝ նվիրված Երևանի հիմնադրման 2800-ամյակին: